                             højesterets dom
                           afsagt torsdag den 23. maj 2013
sag 362/2012
flemming sørensen
(advokat carsten lorentzen)
mod
finansiel stabilitet a/s
(advokat poul flemming hansen)
og
sag 366/2012
finn jensen
(advokat jens saabo)
mod
finansiel stabilitet a/s
(advokat poul flemming hansen)
i tidligere instans er afsagt kendelse af vestre landsrets 9. afdeling den 11. juli 2012.
i pådømmelsen har deltaget fem dommere: per walsøe, thomas rørdam, jon stokholm, jens
peter christensen og kurt rasmussen.
sagerne er behandlet sammen med højesteretssagerne 360/2012, 361/2012, 363/2012,
364/2012, 365/2012, 367/2012, 368/2012 og 369/2012.
påstande
de kærende, flemming sørensen og finn jensen, har påstået afvisning af sagen, subsidiært
afvisning af indkærede, finansiel stabilitet a/s’, påstand 1.
                                               - 2 -
finansiel stabilitet har påstået stadfæstelse.
supplerende sagsfremstilling
de enslydende fratrædelsesaftaler, der i november 2008 blev indgået mellem ebh bank a/s og
underdirektørerne flemming sørensen og finn jensen, lyder i deres helhed således:
     ”1.     baggrund
     1.1.    medarbejderen blev opsagt den 20. september 2008 af selskabet.
     1.2.    parterne er under de givne omstændigheder blevet enige om, at det er i begge
             parters interesse, at ansættelsesforholdet skal afvikles som beskrevet i det føl-
             gende:
     2.      afvikling
     2.1.    medarbejderen fratræder uden yderligere varsel i selskabet pr. 31. december
             2008 (fratrædelsesdagen).
     2.2.    medarbejderen er pr. d.d. fritstillet. der er mellem parterne enighed om, at
             medarbejderen har afviklet sin resterende ferie og feriedage for ferieåret
             1.5.2008 – 30.4.2009. medarbejderen har ikke i øvrigt krav på udbetaling af fe-
             riefridage.
     2.3.    feriegodtgørelse optjent i perioden 1.1.2008 – 31.12.2008 til afholdelse i ferie-
             året 1.5.2009 – 30.4.2010 indbetales til feriekonto efter gældende regler.
     2.4.    lønudbetaling (inkl. pension) til medarbejderen sker til og med fratrædelsesda-
             gen. lønnen udbetales som engangsbeløb senest 7 dage efter underskrift af nær-
             værende aftale. ethvert krav på bonus bortfalder.
     2.5.    medarbejderen har ret til at beholde den af ham hidtil anvendte mobiltelefon
             incl. mobiltelefonnummer og har fri telefon indtil den 31. december 2008. med-
             arbejderen har ret til indtil dette tidspunkt at få overført det anvendte mobiltele-
             fonnummer til medarbejderens fortsatte private brug. er overførsel ikke sket pr.
             31. december 2008, fortaber medarbejderen retten til at få overført mobiltele-
             fonnummeret.
     2.6.    den af medarbejderen hidtil anvendte firmabil, diverse benzinkort, nøgler til bi-
             len samt selskabets kreditkort og lignende samt alle dokumenter tilhørende sel-
             skabet afleveres til selskabet pr. d.d. selskabet godtgør medarbejderen den
             skattemæssige værdi af den anvendte firmabil udgørende kr. …pr. måned i for-
             bindelse med lønudbetaling, jfr. punkt 2.4.
     2.7.    avisabonnementer, forsikringer og lignende afvikles pr. fratrædelsesdagen.
     2.8.    medarbejderens særlige personalevilkår for bankforretninger bortfalder pr.
             fratrædelsesdagen.
                                               - 3 -
       3.     fortrolighed og tavshedspligt
       3.1.   nærværende aftale skal af begge parter behandles strengt fortroligt.
       3.2.   der påhviler medarbejderen ubetinget tavshedspligt såvel i perioden indtil
              fratrædelsesdagen som herefter vedr. selskabet, ebh fonden, og forhold vedr.
              selskabet og dets kunder.
       3.3.   der påhviler selskabet ubetinget tavshedspligt såvel i perioden indtil
              frattrædelsesdagen som herefter vedr. medarbejderens virke i selskabet.
       4.     øvrige bestemmelser
       4.1.   denne aftale indgås til fuld og endelig afgørelse af ethvert krav mellem selska-
              bet og medarbejderen, herunder ifølge den ansættelseskontrakt som parterne har
              indgået den … og den lovgivning som i øvrigt regulerer parternes forhold. be-
              stemmelsen er dog ikke til hinder for, at parterne kan rette krav mod den anden
              part vedrørende eventuelle krav, som parten hverken kendte eller burde kende
              ved aftalens underskrift.
       4.2.   medarbejderen accepterer udtrykkeligt under de givne omstændigheder, at
              nærværende aftale i visse henseender stiller medarbejderen ringere end ansæt-
              telseskontrakten og den lovgivning som i øvrigt regulerer parternes forhold.
       5.     afgørelse af tvister
       5.1.   i tilfælde af uoverenstemmelser mellem aftalens parter herunder uoverstemmel-
              ser om aftalens fortolkning og forståelse, er parterne berettigede og forpligtede
              til at begære uoverensstemmelserne løst ved voldgift i henhold til ”reglerne for
              behandling af sager ved det danske voldgiftsinstitut”.
       5.2.   voldgiftsretten sættes i fjerritslev.”
højesterets begrundelse og resultat
af de grunde, der er anført af landsretten, tiltræder højesteret, at sagen mod flemming søren-
sen og finn jensen ikke skal afvises som følge af anbringenderne om manglende fremlæggel-
se af bilag og om søgsmålskompetence, og at finansiel stabilitet a/s’ påstand 1 ikke skal
afvises.
højesteret finder, at voldgiftsklausulen i fratrædelsesaftalerne efter ordlyden omfatter den
erstatningssag, som finansiel stabilitet har anlagt mod flemming sørensen og finn jensen.
højesteret tager herefter påstanden om afvisning af sagen til følge, idet der ikke ud fra forud-
sætningssynspunkter er grundlag for at nå til et andet resultat.
                                               - 4 -
i sagsomkostninger for landsretten skal finansiel stabilitet betale 450.000 kr. til statskassen i
sagen mod flemming sørensen og 300.000 kr. til statskassen i sagen mod finn jensen, og i
sagsomkostninger for højesteret skal finansiel stabilitet betale 150.000 kr. til flemming sø-
rensen og 100.000 kr. til finn jensen. beløbene dækker udgifter til advokatbistand, og der er
foretaget en skønsmæssig fastsættelse, da en del af de samlede sagsomkostninger er henført til
landsretten, hvor flemming sørensen og finn jensen har haft fri proces.
udgiften til advokatbistand er fastsat skønsmæssigt efter en vurdering af, hvad der kan anses
for rimeligt også under hensyn til sagens omfang og karakter samt arbejdets omfang og det
ansvar, der er forbundet med sagens førelse.
                                     thi kendes for ret:
den sag, som finansiel stabilitet a/s har anlagt mod flemming sørensen og finn jensen,
afvises.
i sagsomkostninger for landsretten skal finansiel stabilitet a/s betale 450.000 kr. til stats-
kassen i sagen mod flemming sørensen og 300.000 kr. til statskassen i sagen mod finn jen-
sen, og i sagsomkostninger for højesteret skal finansiel stabilitet a/s betale 150.000 kr. til
flemming sørensen og 100.000 kr. til finn jensen.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
